《海市》
清代·韦国琛

海立云垂澜拥紫，星房雾牖亘天起。列肆骈阗一鬨兴，隐隐十洲见城市。

罗刹冯夷杂沓来，鲛宫贝阙相当开。潮声人语若互答，顷刻变幻千万回。

别有蜃楼高百尺，波臣贳酒宴河伯。十千沽酒莫辞贫，醉视茫茫海涛白。

作者简介：韦国琛，清道光年间（1821～1850）人士，生平不详。以下诗作收录于徐宗干编，海东书院刊印之《瀛州校士录》。